Convenio Colectivo de Empresa de CARITAS DIOCESANA D URGELL (LA SEU D URGELL. ALT URGELL)\nConvenio Colectivo de Empresa de CARITAS DIOCESANA D URGELL (LA SEU D URGELL. ALT URGELL) (25001202012010) de Lleida\nC. Colectivo , Revision. Convenio Colectivo de Empresa de CARITAS DIOCESANA D URGELL (LA SEU D URGELL. ALT URGELL) (25001202012010) de Lleida\nCódigo Nuevo: 25001202012010\nBoletín Oficial de Lleida nº 98 del 23/05/2017\n...treball de l? empresa Càritas Diocesana d? Urgell de la localitat de la Seu d? Urgell (Alt Urgell), subscrit pels representants de l? empresa i dels seus treballadors el dia 18 de gener de 2016, i de conformitat amb el que disposen els articles 90.2 i 3 del Reial decret legislatiu 2/2015 de 23 d? octubre, pel qual s? aprova el Text refós de la Llei de l? Estatut dels treballadors; l? article 2.1 del... ...Convenio Colectivo de Empresa de CARITAS DIOCESANA D URGELL (LA SEU D URGELL. ALT URGELL) (25001202012010) de Lleida Resolució de 18 de maig de 2017, per la qual es disposa la inscripció i la publicació de l? Acord de revisió salarial per a l? any 2017 del...\nBoletín Oficial de Lleida nº 65 del 07/04/2015\n...regla de la condicion mas beneficiosa... ...regla de condicion mas beneficiosa... ...condicio mes beneficiosa... ...condicion mas beneficiosa... ...principio de condicion mas beneficiosa... ...Vist el text del Conveni col·lectiu de treball de l'empresa Càritas Diocesana d'Urgell de la localitat de la Seu d'Urgell (l'Alt Urgell), per als a... ...Días hábiles... ...Responsabilidad... ...Jornada completa... ...Principio de condición más beneficiosa...\nC. Colectivo , Revision Conveni collectiu de treball de l empresa Caritas Diocesana d Urgell (Codi de Conveni numero 25001202012010). Convenio afectado por 07/04/2015 Boletín Oficial de Lleida 01/01/2015 Vigente Documento oficial en PDF\nRevision Acord de revisio salarial del Conveni collectiu de treball de l empresa CARITAS DIOCESANA D URGELL 23/05/2017 Boletín Oficial de Lleida 01/01/2017 Documento oficial en PDF\nC. Colectivo RESOLUCIO de 30 de març de 2010, per la qual es disposa la inscripcio i la publicacio del Conveni col lectiu de treball de l empresa Caritas Diocesana d Urgell, de la localitat de La Seu d Urgell (Alt Urgell) per al periode a partir dels 10 dies de la seva publicacio al BOP i fins al 17 de març de 2013 (codi de conveni num. 2501202). 10/04/2010 Boletín Oficial de Lleida 20/04/2010 No Vigente Documento oficial en PDF\nC. Colectivo , Revision Conveni collectiu de treball de l empresa Caritas Diocesana d Urgell (Codi de Conveni numero 25001202012010). 07/04/2015 Boletín Oficial de Lleida 01/01/2015 Documento oficial en PDF\nConveni collectiu de treball de l empresa Caritas Diocesana d Urgell (Codi de Conveni numero 25001202012010). (Boletín Oficial de Lleida núm. 65 de 07/04/2015)\nResolució de 25 de març de 2015, per la qual es disposa la inscripció i la publicació del Conveni col·lectiu de treball de l'empresa Càritas Diocesana d'Urgell de la localitat de la Seu d'Urgell (l'Alt Urgell), per als anys 2015 a 2017 (Codi de Conveni número 25001202012010).\nVist el text del Conveni col·lectiu de treball de l'empresa Càritas Diocesana d'Urgell de la localitat de la Seu d'Urgell (l'Alt Urgell), per als anys 2015 a 2017, subscrit per les parts negociadores el dia 29 de desembre de 2014, i de conformitat amb el que disposen els articles 86.3 i 90.2 i 3 del Reial Decret legislatiu 1/1995, de 24 de març, pel qual s'aprova el Text refós de la Llei de l'Estatut dels treballadors; l'article 2.1.a) del Reial Decret 713/2010, de 28 de maig, sobre registre i dipòsit de convenis i acords col·lectius de treball; el Decret 352/2011, de 7 de juny, de reestructuració del Departament d'Empresa i Ocupació, i altres Normes d'aplicació.\n1. Disposar la inscripció del Conveni col·lectiu de treball de l'empresa Càritas Diocesana d'Urgell de la localitat de la Seu d'Urgell (l'Alt Urgell), per als anys 2015 a 2017 (Codi de Conveni número 25001202012010) al Registre de convenis i acords col·lectius de treball en funcionament amb mitjans electrònics dels Serveis Territorials del Departament d'Empresa i Ocupació a Lleida.\nConveni Col·lectiu de treball de l'empresa Càritas Diocesana d'Urgell de la localitat de la Seu d'Urgell (l'Alt Urgell) per als anys 2015 a 2017.\nII CONVENI COLLECTIU DE CÀRITAS DIOCESANA D'URGELL\nCàritas Diocesana d'Urgell (CDU), actuant en concordança amb els treballadors i les treballadores que la integren, subscriu el present Conveni col·lectiu amb la finalitat de fixar el marc jurídic dels seus drets i deures laborals pels propers tres anys.\nDe tot allò que no quedi expressament regulat en el present acord, serà d'aplicació el Reial Decret legislatiu 1/1995, del 24 de març, que aprova el Text refós de la Llei de l'Estatut dels treballadors (TRLET).\nLes parts negociadores gaudeixen de la legitimació que la llei determina i són:\nEn representació dels treballadors/es la Sra. Marta Fortuny, delegada de Personal.\nEn representació de CDU el Sr. Josep Casanova Obiols, director Diocesà.\nÀmbits i garanties personals\nArticle 1. Àmbit personal i territorial\nEl present Conveni col·lectiu serà d'aplicació a tots els treballadors/es contractats per CDU amb caràcter fix o temporal i amb independència del lloc on prestin els seus serveis. Quedarà exclòs de l'àmbit territorial el Principat d'Andorra, que pertany a la Diòcesi d'Urgell.\nAquest Conveni col·lectiu entrarà en vigor a partir del dia 1 de gener del 2015 i la seva vigència serà fins al 31 de desembre de 2017.\nArticle 3 Àmbit funcional\nQuedaran afectades pel present Conveni, les següents activitats o serveis que es realitzen en els centres d'activitats de CDU, tant les de caràcter permanent com les puntuals. A títol orientatiu i sense caràcter limitatiu són:\n- Atenció social a les persones i col·lectius més febles: informació i tràmits, ajudes econòmiques i en espècie, acompanyament familiar, atenció a transeünts.\n- Gestió de pisos d'acollida transitòria i de centres de distribució d'aliments.\n- Formació i inserció laboral: tallers, itineraris d'inserció, llengua i cultura, treballs d'aprenentatge, promoció de l'ocupabilitat laboral.\n- Educació: aula de suport per joves, reforç educatiu, ajudes escolars.\n- Suport a la gent gran: acompanyament residencial, suport a domicili.\n- Voluntariat: promoció i gestió de voluntaris.\nArticle 4. Pròrroga i denúncia\nEl present Conveni s'entendrà tàcitament prorrogat per un any si no es promou la seva denúncia per qualsevol de les parts legitimades en el termini d'un mes abans del seu venciment.\nArticle 5. Absorció, compensació i condició més beneficiosa\nL'actual Conveni compensa i absorbeix qualsevol millora que gaudeixen els treballadors amb caràcter convencional o personal. Si a la l'entrada en vigor del present Conveni les esmentades condicions econòmiques o d'altres tipus fossin superiors, valorades sempre en el seu conjunt i amb un còmput anual, es continuaran aplicant i respectant les condicions més favorables en el que sobrepassi les convencionals actuals.\nEn qualsevol cas i a efectes de poder regularitzar econòmicament les esmentades diferencies es crea un complement denominat CP, que es desenvolupa en l'article 12 del present Conveni.\nLes parts es sometent a l'aplicació del present Conveni i resten vinculades a la totalitat del mateix.\nArticle 6. Comissió paritària del Conveni\nEls vocals de la Comissió paritària, seran el director de CDU, el secretari/a general de CDU, el delegat/a de Personal de CDU i el treballador/a en funcions de coordinador general.\nEl president i el secretari de la Comissió seran designats per votació dels vocals en la primera reunió de la Comissió.\nCorresponent a la comissió paritària les següents funcions:\na) Correcció de qualsevol error que es pugui produir en la publicació del Conveni\nb) La interpretació, la vigilància i el compliment del Conveni\nc) Mediació o arbitratge voluntari de les parts en qüestions i conflictes de caràcter col·lectiu que es poden succeir en l'àmbit de l'aplicació del present Conveni col·lectiu\nd) Pronunciament sobre les discrepàncies que puguin sorgir per no aplicar les condicions del Conveni a què es refereix article 82.3. de l'ET\ne) Emetre informes o recomanacions en consultes o processos col·lectius d'adequació de categories i funcions pròpies relacionades amb les mateixes segons regulació de l'Annex 1 del Conveni\n6.3. Procediment d'actuació\na) La part afectada es dirigirà per escrit al president de la comissió exposant la temàtica motivadora de la qüestió\nb) El president de la Comissió, haurà de convocar-la en un termini màxim de 7 dies de la de la presentació de l'escrit\nc) Si no s'arriba a un acord qualsevol de les part sotmetrà la solució de la discrepància a l'organisme que legalment correspongui de conformitat amb l'art. 82.3 de l'Estatut dels treballadors\n6.4. Domicili i reunions\nLa Comissió paritària té el seu domicili a la plaça Patia Palau, números 3-5, de la Seu d'Urgell, i es reunirà quan les parts ho sol·licitin o quan les circumstancies així ho requereixin.\nArticle 7. Contractació laboral\nLa contractació laboral s'efectuarà procurant tendir a la contractació estable del personal.\nPer a l'execució de projectes o convenis amb administracions públiques o amb entitats privades que tinguin una determinada temporalitat, es podrà contractar a personal eventual.\nPer promoure l'ocupació jove es fomentarà el tipus de contracte de pràctiques ordinari.\nArticle 8. Període de prova\nIndependentment dels diferents nivells professionals, s'estableix un període de prova de 3 mesos per a tots els treballadors/es, que en qualsevol cas s'haurà de pactar per escrit en el corresponent contracte o en el seu cas, remetre al present Conveni, essent d'aplicació supletòria el text de l'Estatut dels Treballadors RDL 1/1995.\nCategories i grups professionals\nArticle 9. Nivells de categories i grups professionals\nNivell A. Personal de direcció\nA1. Coordinador/a general\nA2. Administrador/a de Recursos\nNivell B. Personal de rang intermedi\nB1. Cap de Centre\nB2. Coordinador/a de Pla\nNivell C. Personal tècnic i de gestió\nC1. Gestor/a social\nC2. Monitor/a de Projecte\nNivell D. Personal de suport\nD1. Auxiliar administratiu\nD2. Auxiliar en aprenentatge\nLa relació orgànica entre el diversos nivells, les respectives funcions en els diferents nivells de categories i grups professionals es detallen a l'Annex 1 del present Conveni.\nLa categories de nivell A i B seran consolidades al cap d'un any del seu nomenament.\nLes retribucions que es pacten en el present Conveni es consideren com a contraprestació de l'aportació de cada treballador/a al lloc de treball i estan integrades pels següents conceptes: salari base i complements salarials.\nS'entén per salari base la retribució mensual corresponent a la categoria professional de cada treballador/a d'acord a la seva jornada de treball.\nArticle 12. Complements salarials\na) Complement per Cap de Centre d'activitats: CC\nRetribueix les funcions vinculades al nivell B1 segons tipus de Centre d'activitats:\nTipus 1: més de 3 treballadors, inclòs el Cap.\nTipus 2: de 2 a 3 treballadors, inclòs el Cap.\nb) Complement per destinació del lloc de treball: DT\nRetribueix les funcions vinculades a un lloc de treball en el qual es desenvolupen les seves tasques de forma directa i específica amb projectes adreçats a col·lectius de risc elevat: servei d'atencions, aula de suport UEC.\nc) Complement per experiència professional: EP\nRemunera les habilitats per resoldre correctament les competències requerides en un determinat lloc de treball. Aquesta experiència començarà a comptar des del primer contracte amb l'entitat i la temporalitat serà la suma dels diferents períodes contractats. L'escalat del complement EP serà:\nTipus 1: més de 144 mesos.\nTipus 2: més de 72 mesos.\nTipus 3: més de 36 mesos.\nd) Complement per disponibilitat: DI\nRemunera a treballadors/es a qui el desenvolupament de les seves tasques implica uns desplaçaments reiterats i una assistència a reunions de treball i altres de caràcter institucional relacionades amb les seves funcions.\ne) Complement personal: CP\nA efectes de regularitzar econòmicament les possibles diferencies per circumstàncies personals descrites en la clàusula d'absorció es crea l'actual complement que en qualsevol cas serà compensat progressivament e integrat en les futures revisions salarials amb possibles increments que puguin existir amb caràcter col·lectiu, per la seva categoria i/o pel seu específic lloc de treball.\nf) Complement per ajudes familiars: AF\nL'ajut es percebrà per cada fill de l'empleat, des del mes següent al del naixement i fins el mateix mes de complir l'edat de 21 anys.\nArticle 13. Gratificacions extraordinàries i abonament\nDurant la vigència d'aquest Conveni hi hauran dues pagues extraordinàries d'import equivalent cadascuna al salari base, que s'abonaran de forma prorratejada mes a mes.\nPer al personal de nivell A i B amb una antiguitat superior a 2 anys en el primer dia de l'any en curs, hi haurà una altra gratificació per productivitat, que remunera l'esforç i dedicació del personal dels nivells senyalats per a l'obtenció dels objectius relacionats amb el desplegament del Pla estratègic de CDU i el grau de compliment de les funcions relacionades amb les respectives categories.\nPer poder aconseguir la gratificació de productivitat l'empleat haurà de signar el document d'objectius i reptes proposat per la direcció o pel cap respectiu, abans de finalitzar el mes de gener de cada any.\nL'avaluació i la valoració de la gratificació de productivitat pels empleats de nivell A ho farà el director diocesà, respecte al personal de nivell B, també ho farà el director diocesà prèvia proposta del coordinador/a general.\nLa quantia d'aquesta gratificació serà variable i com a màxim un import equivalent a una paga del salari base respectiu i proporcional a la taula de valoració obtinguda de 0 a 10, segons detall:\nCompliment funcions assignades segons Conveni: valoració de 0 a 4.\nObtenció de 4 objectius diferents: 1, 50 per cada objectiu.\nAquesta gratificació serà abonada en el primer abonament de nòmina de l'any següent al període del pacte senyalat.\nArticle 14. Revisió salarial\nLes taules seran fixes fins 31-12-2015. A partir d'aquesta data es revisaran, en el mes de gener de cada any, sols el concepte de salari base per l'equivalent del percentatge fixat pel consell per als Assumptes Econòmics del Bisbat d'Urgell per al personal laic del Bisbat.\nArticle 14 bis. Clàusula d'inaplicació salarial\nEl percentatge de revisió salarial establert per la vigència d'aquest Conveni, en concret pels anys 2016 i 2017, tindrà un tractament excepcional en situacions econòmiques problemàtiques de CDU, pel que es deixarà d'aplicar la revisió salarial pactada en el l'article 14.\nCircumstancies de no aplicació revisió salarial:\na) Disminució de més del 25% respecte exercici anterior a la revisió, de la suma total dels convenis i subvencions amb organismes públics\nb) Noves regulacions administratives que obliguessin a un increment de personal superior al 10% respecte exercici anterior a la revisió\nLa direcció de CDU comunicarà per escrit al representant legal del treballadors les raons justificatives de la decisió de no aplicar la revisió salarial, el temps de no aplicació de la revisió i la documentació necessària per justificar la decisió presa.\nUna copia d'aquesta comunicació es remetrà necessàriament a la comissió paritària del Conveni.\nDurant 10 dies naturals posteriors a la comunicació, ambdues parts intentaran acordar les condicions de no aplicació de la revisió salarial.\nUna copia de l'acord es remetrà a la comissió paritària i en cas de desacord es comunicarà a la comissió paritària del Conveni per resoldre en els 10 dies següents.\nArticle 15. Liquidació i pagament del salari\nEl salari s'abonarà l'últim dia hàbil de cada mes mitjançant transferència bancària. Cada treballador/a disposarà del seu rebut de nòmina via correu electrònic o portal de l'empleat.\nArticle 16. Dietes\nEls treballadors/res que en l'exercici de l'activitat laboral suportin despeses relacionades amb desplaçament i manutenció seran indemnitzats per aquests conceptes sempre que:\n1r. Presentin amb el vist i plau del Director o Coordinador general la factura o rebut justificatiu de la despesa realitzada.\n2n. El càlcul del cost del quilometratge serà a raó de 0,25 euros, d'acord amb les distàncies editades pel Mapa oficial de Carreteres de la Generalitat de Catalunya.\nArticle 17. Assegurances\nCDU contractarà una pòlissa d'accidents col·lectius per als seus treballadors/es. Aquesta pòlissa cobrirà la contingència de defunció per accident amb resultat de mort i la contingència d'accident amb resultat d'invalidesa permanent absoluta i també invalidesa permanent total, per un import equivalent a 25.000 euros, ambdues contingències.\nCDU rescindirà la cobertura dels seus treballadors/es en el mateix moment que causin baixa a l'empresa.\nCDU contractarà una assegurança de responsabilitat civil per cobrir els eventuals danys i perjudicis ocasionats pels seus treballadors/es en l'exercici de les seves funcions. CDU, però, es reserva el dret de repetir contra aquests treballadors/es dita acció en cas de negligència o manca de diligència deguda durant l'exercici de les seves funcions.\nJornada, horari, descansos, festes i permisos retribuïts\nArticle 18. Jornada de treball\nLa durada de la jornada completa a CDU serà de 39 hores setmanals sens perjudici dels treballadors/es que siguin contractats a temps parcial.\nArticle 19. Horari de treball\nL'especificació concreta de l'horari de cada treballador/a vindrà determinada pel seu contracte laboral i quedarà reflectida en la seva fitxa personal que controlarà el coordinador general.\nDurant els mesos de juliol i agost, i els dies dia 5 de gener, 24 i 31 desembre, i pels treballadors contractats a temps complet i de forma voluntària podran optar per l'horari intensiu de 8.00 hores fins a les 15.00 hores.\nEn aquest cas, les hores que manquen fins a completar la jornada de 39 hores setmanals es recuperaran durant l'últim quadrimestre de l'any, pel que cada treballador que opta per la jornada intensiva haurà de presentar el seu calendari de recuperació d'hores abans del dia 10 de setembre corresponent.\nArticle 20. Descansos\nRespecte el descans entre jornades i el descans setmanal, CDU estarà al que estipuli el TRLET.\nRespecte el descans anual, aquest serà de 22 dies hàbils distribuïts com queda:\n- Període fix: durant el tancament d'activitats en el mes d'agost dels respectius centres de treball, que com a mínim serà de 15 dies.\n- Període variable a elecció dels treballadors/es entre:\nL'1 de Juliol i el 31 d'agost, el 22 desembre i el 6 gener de l'any següent, i durant la Setmana Santa.\nDurant el primer trimestre de l'any es comunicarà les dates de tancament de cada Centre i una vegada comunicat, cada treballador farà la proposta del seu Pla de vacances que no serà en ferm fins l'aprovació de direcció.\nArticle 21. Festes\nEls treballadors/es de CDU gaudiran d'un dia de pont a l'any que vindrà establert a començaments d'any per la Direcció prèvia consulta amb la Delega/da dels treballadors/es de CDU i que pot ser diferent per a cada Centre de treball. El Dijous Sant serà festa no recuperable.\nArticle 22. Permisos retribuïts\nA banda dels permisos retribuïts regulats pel TRLET, els treballadors/es de CDU gaudiran de 2 dies de permisos retribuïts, de lliure disposició, en concepte de assumptes propis.\nCaldrà comunicar-ho amb un mínim de una setmana d'antelació al seu cap respectiu.\nArticle 23. Permisos no retribuïts\nEls treballadors/es de CDU podran demanar permís per absentar-se del seu lloc de treball per motius personals greus sense tenir dret a demanar cap tipus de compensació econòmica pel temps que duri aquest permís.\nSens perjudici del que s'estableix en el paràgraf anterior i, excepcionalment per motius greus de salut, el treballador/a que es trobi en aquesta circumstància podrà demanar canvi d'horari a la feina sempre i quan no obstaculitzi el desenvolupament normal, tant de les pròpies responsabilitats com de les responsabilitats alienes.\nArticle 24. Disposició general, tipificació de faltes i graduació\nEn virtut del que estableix el TRLET sobre el règim de faltes i sancions, CDU tipifica les següents faltes:\n1. Faltes lleus.\n2. Els retards injustificats per negligència en l'execució de les tasques derivades de la pròpia feina sens perjudici de què, si per aquests retards se'n derivés algun detriment greu per a CDU, aquesta mateixa falta es tipificarà com a greu.\na) La manca d'atenció o l'atenció deficient al públic o als usuaris/es que demandin qualsevol mena d'informació o serveis\nb) La manca de puntualitat al lloc de treball. Sens perjudici d'això, les faltes de puntualitat reiterades superiors o iguals a 4 dies en un període inferior a un mes, es tipificaran com a faltes greus\nc) Les discussions, els comentaris negatius o crítics sobre la feina o sobre els companys/es que afectin negativament al desenvolupament de les pròpies tasques o de les tasques dels altres\n2. Faltes greus\na) L'accés a arxius, bases de dades o qualsevol font d'informació en qualsevol mena de suport físic o virtual alienes a les tasques específiques de cada treballador/a\nb) Despatxar en hores de feina assumptes propis, ja sigui de forma telemàtica, telefònica o personalment\nc) Les discussions, els comentaris negatius o crítics sobre la feina, sobre els companys/es o sobre l'entorn laboral que impliquin desqualificacions personals o insults vers als altres o qualsevol tipus d'injúria o calúmnia\nd) L'absència injustificada al lloc de treball\ne) L'abandonament del lloc de treball sense causa justificada\nf) La simulació de l'assistència o de la participació d'algun treballador/a al lloc de treball o als actes organitzats per CDU o en els que CDU hi participi mitjançant la utilització fraudulenta de la seva signatura o de qualsevol mena d'identificació falsa\ng) El retard injustificat per negligència en l'execució de les pròpies tasques que provoqui algun perjudici greu per a CDU\nh) Les manques reiterades de puntualitat al lloc de treball iguals o superiors a 4 dies durant un període inferior a un mes\ni) La manca greu de la diligència deguda en l'aplicació de les mesures de prevenció, protecció, seguretat i higiene en el desenvolupament de les pròpies tasques en el marc del que disposa la Llei 31/1995 de 8 de novembre de Prevenció de Riscos Laborals\nj) La reincidència de tres o més faltes lleus durant un període de dos mesos consecutius o tres alterns\nk) En relació a l'obligació de la protecció de dades personals entesa, tant de forma genèrica, com de forma específica pel que fa als usuaris, voluntaris, donants, socis o qualsevol d'altre persona vinculada directa o indirectament amb CDU, les que estableix l'article 44.3 de la Llei Orgànica de Protecció de Dades 15/1999, de 13 de desembre com a infraccions greus, concretament:\ni) Procedir a la creació de fitxers de titularitat pública o iniciar la recollida de dades de caràcter personal per als mateixos sense autorització de disposició general publicada en el BOE o en el Diari Oficial corresponent\nii) Procedir a la creació de fitxers de titularitat pública o iniciar la recopilació de dades de caràcter personal per als mateixos amb finalitats diferents de les que constitueixen l'objecte legítim de l'empresa o entitat\niii) Procedir a la recollida de dades de caràcter personal sense el consentiment exprés de les persones afectades en els casos en que aquest sigui exigible\niv) Tractar les dades de caràcter personal o utilitzar-les posteriorment amb conculcació dels principis i garanties establert en la present Llei o amb incompliment dels preceptes de protecció que imposin les disposicions reglamentàries de desenvolupament quan no constitueixin infracció molt greu\nv) L'impediment o l'obstaculització de l'exercici dels drets d'accés i oposició i la negativa a facilitar la informació que sigui sol·licitada per les persones interessades\nvi) Mantenir dades de caràcter personal inexactes o no efectuar les rectificacions o cancel·lacions dels mateixos que legalment procedeixin quan resultin afectats els drets de les persones que la present Llei empara\nvii) La vulneració del deure de guardar secret sobre les dades de caràcter personal incorporats a fitxers que continguin dades relatives a la comissió d'infraccions administratives o penals, Hisenda Pública, serveis financers, prestació de serveis de solvència patrimonial i crèdit, així com aquells altres fitxers que continguin un conjunt de dades de caràcter personal suficients per a obtenir una avaluació de la personalitat de l'individuo\nviii) Mantenir els fitxers, locals, programes o equips que continguin dades de caràcter personal sense les degudes condicions de seguretat que per via reglamentària es determinin\nix) L'obstaculització de la funció inspectora\nx) No inscriure el fitxer de dades de caràcter personal en el Registre General de Protecció de Dades quan hagi estat requerit per a tal fi per part del Director de l'Agència Espanyola de Protecció de Dades\nxi) Incomplir el deure d'informació que s'estableix en els articles 5, 28 i 29 d'aquesta Llei quan les dades hagin estat recaptades per persona diferent de l'afectat\na) L'absència injustificada i reiterada al lloc de treball durant dos o més dies hàbils durant un mes consecutiu\nb) No rendir comptes o amagar informació rellevant en relació a la cerca, tramitació o gestió tant de subvencions públiques, com d'ajuts privats que ocasionin un perjudici a CDU\nc) La utilització en benefici propi d'informació o recursos de CDU\nd) El frau, la deslleialtat o l'abús de confiança en la realització de les tasques encomandes\ne) La falsificació de documentació interna o oficial\nf) La manca molt greu de la diligència deguda en l'aplicació de les mesures de prevenció, protecció, seguretat i higiene en el desenvolupament de les pròpies tasques en el marc del que disposa la Llei 31/1995 de 8 de novembre de Prevenció de Riscos Laborals\ng) La reincidència de tres o més faltes greus durant un període de dos mesos consecutius o tres alterns\nh) En relació a l'obligació de la protecció de dades personals entesa, tant de forma genèrica, com de forma específica pel que fa als usuaris, voluntaris, donants, socis o qualsevol d'altre persona vinculada directa o indirectament amb CDU, les que estableix l'article 44.4 de la Llei Orgànica de Protecció de Dades 15/1999, de 13 de desembre com a infraccions molt greus, concretament:\ni) El recull de dades de forma enganyosa i fraudulenta\nii) La comunicació o cessió de dades de caràcter personal fora dels casos en què està permès\niii) Recaptar i tractar les dades de caràcter personal als que es refereix l'apartat 2 de l'article 7 quan no hi hagi consentiment exprés de l'afectat; recaptar i tractar les dades referides en l'apartat 3 de l'article 7 quan no ho disposi una Llei o l'afectat no hagi donat el seu consentiment de forma expressa, o violentar la prohibició continguda en l'apartat 4 de l'article 7\niv) No cessar en l'ús il·legítim dels tractament de dades de caràcter personal quan sigui requerit per a tal fi pel Director de l'Agència Espanyola de Protecció de Dades o per les persones titulars del dret d'accés\nv) Tractar les dades de caràcter personal de forma il·legítima o amb menyspreu dels principis i garanties que els sigui d'aplicació quan, amb això, s'impedeixi o s'atempti contra l'exercici dels drets fonamentals\nvi) La vulneració del deure de guardar secret sobre les dades de caràcter personal a que fan referència els apartats 2 i 3 de l'article 7, així com els que hagin estat recaptats per a finalitats policials sense el consentiment de les persones afectades\nvii) No atendre u obstaculitzar de forma sistemàtica l'exercici dels drets d'accés, rectificació, cancel·lació u oposició\nviii) No atendre de forma sistemàtica el deure legal de notificació de l'inclusió de dades de caràcter personal en un fitxer\nArticle 25. Règim de sancions\n1. Per la comissió de faltes lleus:\na) Per una falta lleu: amonestació per escrit\nb) Per dos o més faltes lleus en un període inferior a 10 dies hàbils: suspensió de treball i sou durant un dia\n2. Per la comissió de faltes greus:\na) Per una falta greu: suspensió de treball i sou durant 5 dies\nb) Per dos o més faltes greus en un període inferior a 20 dies hàbils: suspensió de treball i sou durant 10 dies\nDe manera més específica, i per a les infraccions greus comeses en el marc del que tipifica la LOPD 15/1999, de 13 de desembre per aquest tipus d'infraccions, s'aplicaran les sancions estipulades en l'article 45 de la pròpia LOPD.\n3. Per la comissió de faltes molt greus:\na) Per una falta molt greu: suspensió de sou i salari durant 30 dies\nb) Per dos o més faltes molt greus en un període inferior a 60 dies hàbils: acomiadament disciplinari per incompliment greu i culpable, a més de les causes que específicament recull l'art. 45.2 del TRLET\nEn aquest darrer supòsit i, si de la comissió d'aquestes faltes se'n derivés algun perjudici greu contra tercers, CDU es reserva el dret a repetir contra el treballador/a les eventuals reclamacions adreçades a CDU en concepte de danys i perjudicis.\nDe manera més específica, i per a les infraccions molt greus comeses en el marc del que tipifica la LOPD 15/1999, de 13 de desembre per aquest tipus d'infraccions, s'aplicaran les sancions estipulades en l'article 45 de la pròpia LOPD.\nArticle 26. Prescripció\nLes faltes lleus prescriuran als 10 dies, les greus als 20 dies i les molt greus als 60 dies. El temps per a la prescripció començarà a comptar des de que l'empresa va tenir coneixement dels fets i, en tot cas, als 6 mesos de la seva Comissió.\nDesenvolupament de les tasques i funcions dels diferents nivells de categories i grups professionals\nTreballador/a sota la dependència directa del Director Diocesà de CDU o del Secretari General, amb funcions de cap de programes i de recursos humans.\nDe manera específica té les següents tasques:\na) Dirigir de forma directa, responsable i personal el Pla d'acció de CDU\nb) Ostentar la representació legal i institucional de CDU en absència del director diocesà o del secretari general\nc) Portar a terme la tramitació i gestió de subvencions públiques, d'ajuts privats o de qualsevol d'altra font de finançament per al compliment de les necessitats socials de CDU\nd) Elaborar les memòries internes i coordinar el sistema de gestió de la informació de CDU\ne) Planificar els recursos humans que inclou: el desenvolupament i el seguiment del rendiment laboral dels treballadors/es, així com la detecció de necessitats formatives\nf) Redactar i presentar la proposta de planificació d'activitats (Programació Anual), com també dur a terme el seguiment i l'avaluació de la Programació Anual i dels projectes aprovats\ng) Dirigir el desplegament del Pla estratègic\nh) Facilitar suport als caps de centres i coordinadors de programes. Supervisar el funcionament dels diversos centres d'activitats i el desenvolupament dels plans\ni) Dirigir el grup de treball Coordinadora CDU i coordinar el manteniment dels manuals de gestió i dels seus arxius informàtics\nTreballador/a sota la dependència directa del Director Diocesà de CDU o del Secretari General, amb funcions de cap d'administració.\na) Dirigir el departament d'administració i secretaria, amb la col·laboració estreta amb el coordinador/a general\nb) Vetllar pel compliment efectiu de les normes de prevenció, protecció, seguretat i higiene dels treballadors/es contractats per CDU, en el marc del que disposa la Llei 31/1995 de 8 de novembre de Prevenció de Riscos Laborals\nc) Responsable compliment LOAPD\nd) Confecció de memòria econòmica anual per ser aprovada pels òrgans de govern de CDU\ne) Elaborar el pressupost anual per ser aprovat pels òrgans de govern de CDU\nf) Fer el control de les despeses i el seguiment del pressupost anual\ng) Control i confecció de les justificacions econòmiques dels convenis\nh) Responsable de l'administració dels recursos humans, materials, econòmics i del compliment de les obligacions tributaries\ni) L'arxiu i la custodia de la documentació oficial i administrativa de tota l'organització de CDU\nB1. Cap de Centre d'activitats\nTreballador/a sota la dependència directa del Coordinador/a general, amb funcions de comandament d'un Centre d'activitats de CDU.\na) Dirigir, de forma directa i personal, l'activitat del Centre, conforme les actuacions que proposa el Manual de Gestió de Centres\nb) Gestionar de forma responsable els recursos assignats al seu Centre, així com també del personal adscrit\nc) Promoure i gestionar les aliances institucionals locals relacionades amb les activitats que es duen a terme en el Centre\nd) Dur a termes les tasques assignades de forma directa en el desenvolupament dels projectes del seu Centre\ne) Col·laborar de forma proactiva amb les actuacions i tasques proposades pels : Coordinador/a general, coordinador del Pla de formació i voluntariat, i del Pla de comunicació\nf) Redactar per la seva aprovació la programació anual d'activitats segons criteris de direcció\ng) Participar de forma proactiva en el grup de treball de la coordinadora de CDU\nB2. Coordinador/a d'un Pla: de formació i voluntariat, de comunicació\nTreballador/a sota la dependència directa del Coordinador/a general, amb funcions de direcció i desenvolupament del Pla assignat.\nDe manera específica té les següents tasques.\na) Liderar la implantació del Pla aprovat en tots els àmbits de CDU i ser el referent institucional de la temàtica del Pla\nb) Gestionar el bon desenvolupament del Pla, amb les tasques i funcions senyalades en el mateix\nc) Assegurar el manteniment de les eines de gestió i de la documentació dels seus arxius (carpeta servidor Pla)\nd) Coordinar i supervisar els diferents agents que participen en activitats del Pla\ne) Elaborar la programació anual d'activitats i d'objectius, conforme les actuacions del propi Pla\nf) Elaborar la memòria interna del Pla\nTreballador/a sota la dependència directa del Cap de Centre que te la funció de la gestió d'un projecte determinat vinculat a una UMG (unitat mínima de gestió).\nDe manera específica té les següents funcions:\nRealitzar les tasques encomanades utilitzant les eines documentals i els suports informàtics establerts.\nCol·laborador directe del cap del Centre.\nDirigir el personal assignat en el projecte.\nConfecció informe d'activitats i memòria del projecte assignat.\nC2. Monitor/a de projectes\nTreballador/a sota la dependència directa del Cap de Centre i/o del Gestor social assignat al projecte.\nDur a terme accions encomanades i de suport.\nCol·laborar de forma directa amb el seu gestor de projecte.\nD1. Auxiliar Administratiu/va\nTreballador/a sota la dependència directa de l'administrador/a, destinat al contracte d'aprenentatge.\na) Atenció telefònica, telemàtica i personal\nb) Recollida i tramesa de correu, fax i servei de fotocòpies\nc) Classificació i arxiu de la documentació\nd) Tecleig d'apunts comptables, cartes, informes o qualsevol document administratiu\nD2. Auxiliar en aprenentatge:\nTreballador/a sota la dependència directa del cap de Centre i/o del gestor assignat al projecte.\nLes tasques especifiques i directes relacionades amb el projecte assignat.\nCol·laborar amb el personal assignat al projecte.\nTAULES SALARIALS CDU, ANY 2015\nTAULES SALARIALS CDU, ANY 2016\nA l'inici de l'any 2016 es concretarà mitjançant un acte explícit de la comissió paritària la concreció de l'increment pactat en article 14 del Conveni.\nTAULES SALARIALS CDU, ANY 2017\nA l'inici de l'any 2017 es concretarà mitjançant un acte explícit de la comissió paritària la concreció de l'increment pactat en article 14 del Conveni.


Ens anem a patinar! | generaciosisi\nEns anem a patinar!\nNo sé per què, però a l’equip ens feia especial il·lusió fer un rodatge a l’Skate Parc. Potser perquè ens semblava jove, urbà, dinàmic. Com els nostres protagonistes. La Rosa hi va gairebé cada dia amb amics. D’aquí, i també de fora. Ella ens explica que té una amiga polonesa que també patina a Santa Coloma. “Però ella és skater. Jo sóc roller.”\nAquest cop, insòlitament, el parc el teníem tot per nosaltres, i la Rosa va poder patinar amb la única mirada atenta del nostre objectiu. No explicarem si això li va fer perdre l’equilibri en alguna ocasió o no… 😉\n← De desconegudes a inseparables gràcies als plans d’ocupació\nDe la cistella a la legislació civil →\nJa tenim el tràiler del documental! http://bit.ly/ee3dpw 8 years ago\nL'últim rodatge! http://wp.me/p1dO3B-27 9 years ago\nEns anem a una festa bengalí! http://goo.gl/wNpZO 9 years ago\nLa Saimi, una colomenca de sang filipina i bengalí http://goo.gl/Qw9hZ 9 years ago\nUn matí amb la Tània: http://goo.gl/WzoVd 9 years ago


Recipes – Pàgina 23 – Receptes Vegetarianes\nCategoria de receptes - Seleccionar -AlgaCerealsFormatges i embotits vegetariansFruitaFruits secs i xocolataGelatsGerminatsHamburguesesHeuraLlavorsLlegumLlets vegetalsOus i LàcticsPaPastaProductes manufacturatsSeitanSoja TexturitzadaTofuVerdures\nNormalment l’enciam el mengem amb amanides. Avui us presento aquesta recepta on hi ha molts dels ingredients que normalment posem però amb una presentació diferent. A l’incoporar fruits secs aportarem molts nutrients beneficiosos pel nostre organisme (omegues, claci, magnesi, maganès, etc.). Amb els pebrots obtindrem la fibra i les vitamines. És una recepta molt complerta.\nEls ingredients d’aquest batut et donaran la força i l’energia necessàries per afrontar el dia.\nEl component principal del carabassó és l’aigua, segueixen els hidrats de carboni, quantitats petites de greix i proteïnes. És una recepta amb poca aportació calòrica.\nEl pancake és un tipus de pa o crêpe fet amb una massa molt senzilla i cuit damunt d’una paella. A la meva filla li quedem boníssims. A casa sempre els fa ella.\nAquí teniu una recepta d’espaguetis de verdures per llepar-se els dits.\nQuan arriba el fred, el que ve més de gust, és menjar coses calentes. Avui us presento aquest plat per menjar amb cullera.\nEl wok és una mena de paella rodona i es caracteritza per ser bombada en el fons, la grandària mitjana sol ser d’un diàmetre de 30 cm (o més). Normalment està feta d’acer, ferro colat i, fins i tot, n’hi ha d’alumini. El principal avantatge del wok és la part còncava existent al seu interior. […]\nLa tempura és un fregit ràpid japonès. El menjar ha de tenir la mida d’una mossegada i es fregeix en oli molt calent entre dos i tres minuts. S’utilitza oli de sèsam o una barreja d’aquest oli amb altres. Abans de menjar la tempura pot submergir-se en una salsa a base de soja, que conté […]\nEl meu amic Tony González m’ha enviat una recepta típica de Murcia, el Zarangollo. Consisteix en un remenat d’ou, carbassó, ceba i patata (encara que els més puristes diuen que no s’hi posa). És un dels plats que, en les “Fiestas de Primavera”, no hi pot faltar a les barraques que hi ha per tota […]\nLa beixamel és una salsa blanca feta amb llet i farina. S’utilitza com a salsa bàsica, és una de les salses més conegudes de la cuina francesa. Dins d’aquest bloc l’hem utilitzat en la recepta dels “Voulavent d’espinacs” però pot acompanyar els plats de pasta.\nA l’hort del meu pare hi ha plantats espinacs. Són preciosos. Espero que aquesta recepta us agradi.\nAquí teniu una recepta amb arròs. El risotto és un menjar típic del nort-oest d’Itàlia.\nA la recepta anterior (Carabassó farcit) us vaig dir que aprofitaríem les cues dels espàrrecs i les restes del carabassó. Aquí us deixo la recepta.\nUn plat molt vistós i fàcil de realitzar.


Rosa Maria Martí fa públics els seus compromisos amb les polítiques sobre la discapacitat - Rosa Maria Martí Rosa Maria Martí fa públics els seus compromisos amb les polítiques sobre la discapacitat - Rosa Maria Martí\nLa candidata de Convergència i Unió a les eleccions municipals, Rosa Maria Martí, compareixia aquest 29 d’abril al debat sobre la discapacitat a Sant Feliu que tenia lloc al Centre Cívic Les Tovalloles amb l’organització de les entitats locals que apleguen a les persones amb discapacitat. Allà Martí va tenir l’oportunitat d’exposar quines són les principals actuacions en aquest àmbit previstes per la candidatura convergent per a les properes eleccions municipals.\nEn primer lloc Convergència i Unió proposa la creació d’una xarxa de treball que aplegui les diferents àrees municipals que tenen una incidència directa sobre les persones amb discapacitat. En aquest sentit Rosa Maria Martí subratllava la transversalitat d’una qüestió que implica escola, formació, treball, mobilitat, transport, habitatge, esport, lleure, associacionisme o recursos residencials entre d’altres aspectes.\nAquesta mateixa necessitat d’implicació i participació es veia reflectida en la proposta per a la creació d’una comissió de treball integrada per les entitats de persones amb discapacitat i el Departament de Via Pública i Urbanisme per a treballar en la millora de l’accessibilitat. La possibilitat de disposar d’aquest ens consultiu permetria aplicar els criteris de mobilitat més adequats abans de realitzar les actuacions a la via pública que estiguin previstes.\nEn tot cas Martí també va aprofitar l’ocasió per a enunciar d’altres actuacions concretes que planteja per al proper mandat. Així exposava la voluntat de facilitar l’obtenció de subvencions d’ens supramunicipals per a incrementar l’accessibilitat de la vivenda i de trobar els recursos que permetin disposar d’habitatges amb serveis comuns; l’impuls a una associació que englobi a les entitats de persones amb discapacitat; la reserva de places per a integrants d’aquest segment de la societat en els futurs plans d’ocupació i el manteniment d’aquells programes que ja se’ls adreça com els ajuts individuals al transport porta a porta esporàdic.\nEn finalitzar el debat la candidata convergent va valorar que “la situació i les necessitats de les persones amb diversitat funcional és un tema al que ens sentim molt propers, no únicament per haver ocupat al llarg dels darrers quatre anys la regidoria del Programa de persones amb discapacitat, sinó fonamentalment perquè volem situar a la ciutadania com a eix central del nostre programa. Volem un canvi físic en els nostres espais públics. I també aspirem a una modernització dels teixits productius. Però en definitiva tots ells han de ser canvis que tinguin sempre present a les persones”.


El pregó de la Festa Major de Sant Andreu | L'Exprés de Sant Andreu\nVolem reivindicar que #laculturaéssegura i que nosaltres, les entitats, en formem part. Som el teixit associatiu d’un poble, que sense ànim de lucre ens deixem la pell, altruistament, per totes aquelles coses en què creiem. Creiem en la Festa Major i ens agrada que totes les entitats hi participem exposant i compartint l’activitat de cada una en el marc global de la festa per fer partícips a tota la ciutadania.\nLes entitats del poble ens entreguem durant tot l’any per preparar les gairebé tres-centes activitats que es concentren habitualment aquests dies. En arribar finals de novembre és l’hora de traslladar la nostra il·lusió i passió pel que fem i perquè tots els habitants de Sant Andreu de Palomar en pugueu gaudir-ne.\nD’opinions i de gustos n’hi ha de tots colors, és evident. Hi ha qui viu la festa només de nit, hi ha qui la viu de dia per no passar fred, hi ha qui no suporta els petards, hi ha qui no pot viure sense un bon bany d’espurnes al correfoc… Però hem d’entendre i respectar tota la feina i amor que hi ha darrere de cadascuna de les disciplines, valorem-ho, gaudim-ho, som dels barris de la ciutat amb més cultura popular i, ep! N’hem d’estar ben orgulloses!\nCada vegada que ha sortit un nou protocol s’ha modificat el format de la Festa Major complint les directrius de seguretat sanitària. Sempre hem tingut molt clar que cal seguir gaudint de la Festa Major en la mesura que les circumstàncies ens permetin i vetllant per no exposar la ciutadania a cap possible contagi.\nNo ens cal llegir el programa per saber que el diumenge ens despertaran els trabucaires, que la satànica ens farà tremolar amb la seva tronada i que la pancarta baixarà de la façana del campanar amb el repic de campanes i tot començant la cercavila.\nQue complicat és imaginar-se la festa Major sense tots aquests símbols, oi?\nEnyorarem trobar a l’Andreu i la Colometa o els Coloms pel Carrer Gran, les múltiples xocolatades repartides pels barris i com no, gaudir d’un nou espectacle dels Diables de Sant Andreu.\nI què dir de les nits? Les nits de Sant Andreu de Palomar han servit per retrobar vells coneguts a l’envelat, donar-ho tot amb els Pastorets Rock, la salseta del Poble-Sec i el màgic Fede Sardà traslladant-nos a Luz de Gas, tot procurant no perdre “els tiquets” de la Comissió de Festes entre tanta gent.\nTambé trobarem a faltar arribar a la plaça d’Orfila amb els amics i amigues i esperar per veure el piromusical tot mirant a les dues façanes, la de l’ajuntament i la parròquia i amb un pèl d’humor intentar desxifrar des d’on es dispararà i quina serà la millor perspectiva per veure’l. Un dels moments amb més nostàlgia de l’any, el comiat d’una altra Festa Major.\nEstà, però, a les nostres mans, fer que aquesta festa major sigui única i irrepetible, i mai millor dit, perquè l’any vinent la volem celebrar totes juntes de nou! És hora de guarnir balcons, terrasses, finestres… La festa serà des de casa però serà. No perdem l’essència de ser com som, no oblidem els nostres símbols, som de Sant Andreu de Palomar, som tradició i cultura! Ja ho diu la dita: Per Sant Andreu, pluja i neu o fred molt greu! I enguany podem substituir el fred per epidèmia greu!\nAprofitem aquest pregó per donar les gràcies a totes les persones treballadores dels serveis essencials. Fem la Festa Major tot recordant aquells que ja no hi són, i tornarem a somriure, a sentir l’alegria i el foc del poble, que sap lluitar, però malgrat tot no podem caure en la tristesa; la nostra major victòria serà celebrar la Festa Major amb l’alegria, la solidaritat i la fermesa que sempre ha tingut el poble de Sant Andreu de Palomar.\nAndreuenques, andreuencs aquest any més que mai… La festa? A Sant Andreu!\nLes entitats de Sant Andreu de Palomar\nTags: entitatsFesta MajorFesta Major 2020Pregó\nNotícia anterior Notícia anterior: Un projecte de ràdio inclusiva guanya el Premi Sant Andreu 2020\nNotícia següent Notícia següent: Llenguadoc 78, l’okupació com a denúncia al mercadeig de l’habitatge


Un tornado virtual destrossa un plató de televisió\nEl canal “The Weather Channel” ha utilitzat un grafisme espectacular per parlar sobre tornados\n3 min. Barcelona 23/06/2018 17:51\n651x320 Moment del vídeo en què es veu caure un pal d'una línia elèctrica al mig del plató de televisió / The Weather Channel Moment del vídeo en què es veu caure un pal d'una línia elèctrica al mig del plató de televisió / The Weather Channel\nAvui dia en un plató de televisió es pot fer de tot. Fins i tot que caigui un cotxe al bell mig de l'estudi que havia estat enlairat per un tornado. La tecnologia i l'habilitat dels grafistes de The Weather Channel, una cadena de televisió de meteorologia dels Estats Units, va presentar fa pocs dies un vídeo espectacular on es parlava de tornados. Concretament explica què és l'escala de Fujita millorada i dona uns quants consells bàsics d'autoprotecció.\nL'escala de Fujita millorada (EF)\nEl vídeo bàsicament explica que l'escala de Fujita millorada (o escala EF) serveix per determinar la intensitat d'un tornado. Com que és molt improbable que un cap de fibló passi just per sobre d'un anemòmetre (l'aparell que serveix per mesurar la velocitat del vent), i en cas de fer-ho és fàcil que l'instrument es trenqui, una manera de calcular la velocitat del vent és a partir de les destrosses.\nL'escala EF precisament relaciona els danys amb la intensitat del vent. Té un total de sis graus: va de l'EF0 a l'EF5. El grau més baix correspon a una ràfega de vent mitjana de 3 segons de fins a 137 km/h. Els danys que ocasiona un tornado d'aquesta intensitat són lleus: pot arrencar teules, trencar branques i fins i tot pot arribar a tombar algun arbre.\nUn EF1 (de 138 a 178 km/h) pot causar danys importants en teulades, tomba arbres i n'arriba a escapçar. Un tornado EF2 (de 179 a 217 km/h) pot bolcar cotxes, arrabassar arbres, escapçar-ne en àmplies zones de bosc i tombar alguna paret exterior d'edificacions. Seria el cas, per exemple, del tornado de Cardona i Navès del 7 de gener passat. Un EF3 (de 218 a 265 km/h) pot arrasar boscos, deixa les parets exteriors dels edificis greument afectades i aixeca els vehicles de terra i els llança a una certa distància.\nA Catalunya no es té constància de cap tornado d'una intensitat superior. En canvi, a escala d'Europa o als Estats Units sí que n'hi ha, amb una certa freqüència, de més violents. Es tracta dels d'intensitat EF4 (de 266 km/h a 322 km/h) i EF5 (més de 322 km/h). En l’últim cas, la destrucció és total.\n540x306 Fotografia aèria d'unes cases completament destrossades pel tornado de categoria EF4 que l'any 2011 va afectar Tuscaloosa (Estats Units d'Amèrica) / National Weather Service Fotografia aèria d'unes cases completament destrossades pel tornado de categoria EF4 que l'any 2011 va afectar Tuscaloosa (Estats Units d'Amèrica) / National Weather Service\nEl lloc més segur de casa\nFinalment, el presentador també explica quina és la zona de casa més segura en cas que s'acosti un tornado. Sempre cal anar a l'habitació més allunyada de les parets exteriors i les finestres. Normalment, sol ser el lavabo. El més recomanable és col·locar-se dins de la banyera i tapar-se amb un cobrellit o amb diverses mantes.\nLa raó de tot plegat és que hauria de ser un tornado extremament virulent per arribar a destrossar la casa sencera, incloent-hi les habitacions centrals. A banda d'això, posant-se lluny de parets i finestres s'evita que tot allò que arrossega el tornado, des de teules fins a cotxes, pugui impactar contra nostre. Penseu que la majoria de ferits i de víctimes mortals en aquestes situacions són a causa de l'impacte de projectils.


Jorge Fernández Díaz: "El Papa em va dir que el diable vol destruir Espanya" - Escolteu-lo | M'agrada Catalunya\n"Jo em planto a l'Empordà" campanya per atraure el turisme...\nCerima Cherries, les cireres de la Ribera de l'Ebre que no...\nJorge Fernández Díaz: “El Papa em va dir que el diable vol destruir Espanya” – Escolteu-lo\nL’exministre del PP, Jorge Fernández Díaz, que fa uns anys es vanagloriava d’haver destruït el sistema sanitari català, ens ha sorprès desvetllant una conversa que va tenir fa cinc anys amb el Papa Benet XVI, on el pontífex li va dir que el diable vol destruir Espanya.\nQuan encara era ministre de l’interior, va anar a una audiència amb el Papa Benet XVI, acompanyat d’una delegació de la guàrdia civil, per celebrar el centenari del nomenament de la Verge del Pilar com a patrona del cos militar. Arran d’aquella visita, li va escriure per demanar una audiència personal a la qual va acudir amb la seva esposa.\nEn aquesta segona audiència, Fernández Díaz li comenta la preocupació que té pels moments que està passant Espanya, referint-se especialment a Catalunya i li demana que resi per Espanya, que ens fa molta falta.\nSegons l’exministre, el Papa li va contestar que el diable vol destruir Espanya pels serveis que ha prestat a l’església al llarg dels anys i li fa un repàs per la història. Pel paper d’Espanya en l’evangelització d’Amèrica, durant la contrareforma o durant la persecució religiosa dels anys trenta de segle passat.\nPer tot això el Papa li va dir que el diable sempre ataca als millors, per això ataca especialment a Espanya i la vol destruir.\nTranquils, no tinguem por, al final de la conversa Benet XVI li va dir que no ho aconseguirà si seguim quatre regles: humilitat, oració, patiment i resem a la Verge.\nTots coneixem les profundes creences religioses que té l’exministre, no és el primer cop que ens sorprèn, amb anterioritat ja havia comentat que té un àngel de la guarda que fins i tot l’ajuda a aparcar el cotxe o que es va trobar a Déu, precisament a Las Vegas, un lloc molt apropiat per la divinitat.\nSi aquest era el nivell de conversa entre un ministre de l’interior d’un país europeu i el màxim responsable de l’església catòlica, només ens queda preguntar, en mans de qui estava la nostra seguretat amb aquest personatge al capdavant del ministeri de defensa?\nEn Pere Botero vol destruir Espanya i Fernández Díaz ens explica les claus per derrotar-lo. Subratllo el fragment on diu que el Papa de Roma és escoltat amb molt d’interès des del Cel. https://t.co/Nko5p2KMsU\n— Jordi Dausà Mascort (@JordiDausa) June 12, 2020\nACTUALITATSalvador Puig Antich\nL’Audiència de Barcelona arxiva la causa contra el jutge que va sentenciar a mort a Puig Antich\nL’Audiència de Barcelona arxiva la causa contra el...\nVergonya és el que van sentir molts culers...


Castor - Diari del Maestrat\nQuina culpa té el rosegador perquè, de tant en tant i en el seu nom, les notícies ens lleven el son? Els castors són uns simpàtics animals que, per fer-se la casa tallen molts d’arbres, però no perjudiquen l’ecosistema del seu entorn sinó que el mantenen saludable ja que amb les preses que construeixen mantenen zones humides, controlen les inundacions i ajuden a eliminar contaminants. Per això resulta insultant que una empresa, sense altre objectiu que enriquir-se a costelles del poble, haja usurpat el nom a una bèstia tan beneficiosa.\nL’empresa ESCAL i Florentino Pérez, en connivència amb els governs de torn, ens van colar el gol de la regasificadora. No hi valgueren plataformes en contra ni manifestacions de protesta, davant la passivitat del poble de Vinaròs que únicament es va moure quan els moviments de terra el van espavilar. La desferra al mig del mar i la planta terrestre són, a pesar de tot, la cara menys bruta de tot el negoci muntat al voltant del Castor. Una i altra segueixen al seu lloc, hibernades, a l‘espera de temps millors perquè els promotors, lligats a les finances i a la política, puguen tornar a moure quan la circumstància els siga favorable. Això és el que es diu en certs ambients. En d’altres, s’assegura que desmantellar-les és tan perillós per a l’estabilitat de les falles com les injeccions de gas.\nTambé la Plataforma en Defensa de les Terres del Sènia i el Síndic de Greuges de la Generalitat Catalana entre d’altres han començat a pressionar perquè l’empresa Escal propietat recordem de Florentino Perez torne els 1.350 milions que va rebre com a indemnització a finals del 2014 pel projecte fallit del Castor. Quantitat que paguem entre tots els usuaris de qualsevol mitjà energètic. (gas,llum, etc ….)\nQuè passa, aleshores? Molt fàcil. Com que el negoci era la construcció i la indemnització en cas de fallida, a Florentino i socis polítics tot els ha anat a la perfecció. La barbaritat de milions que ha costat la jugada la paguem els consumidors i aquí no ha passat res. Ara, els titulars de determinats diaris diuen que això de la indemnització no està tan clar i publiquen coses tan enganyoses com que els tribunals han fallat en contra i que és possible que als usuaris ens tornen els diners que hem anat pagant en el rebut del gas. Algú s’ho creu? Com sempre, de les notícies falses en surt guanyant algú, però també com sempre qui acaba perdent és el poble.\nPer aclarir els dubtes, no hi ha res millor que parlar amb un expert i, en este cas, hem demanat al periodista de Masdenverge, Jordi Marsal, autor del llibre Castor, la bombolla sísmica que ens diga la veritat sobre l’estat de la qüestió. L’acompanyaran un membre de la Plataforma en Defensa les terres del Sènia i un d’Aplaca. Això serà a les 7h 30min del proper dia 23 de febrer , al saló d’actes de la Biblioteca municipal.\nNextLa GC detiene a dos personas por robos en Benicarló


La Mancomunitat Alt Maestrat assessora en la cerca d’ocupació i guia en l’obtenció d’ajudes | DiaDia\nInici Maestrat Albocàsser La Mancomunitat Alt Maestrat assessora en la cerca d’ocupació i guia en...\nLa Mancomunitat Alt Maestrat assessora en la cerca d’ocupació i guia en l’obtenció d’ajudes\nLogo Mancomunitat Alt Maestrat.\nL’Agent d’Ocupació i Desenvolupament Local de la Mancomunitat Alt Maestrat, Roberto Devesa, és l’encarregat de guiar a veïns, veïnes i empreses del territori en ajudes, ocupació i emprenedoria. L’àmbit d’actuació de la Mancomunitat Alt Maestrat està format per: Ares, Culla, Benassal, Vilar de Canes, La Torre d’en Besora, Albocàsser, Tírig i La Serratella.\nD’aquesta manera, des de l’àrea d’ocupació, Devesa ajuda a aquelles persones que necessiten un treball, a realitzar una cerca activa d’ocupació adequada completant un itinerari d’inserció, on es contempla la realització del currículum, la planificació, l’agenda de cerca, i l’establiment de contactes amb empreses i agències de col·locació, entre altres accions. “Encara que la situació actual és complicada, tenim a alguns joves en el territori de l’Alt Maestrat buscant ocupació, i alguns l’han aconseguit al llarg d’enguany” destaca Devesa.\nLes persones emprenedores amb una idea de negoci també tenen en la Mancomunitat un punt de suport per a realitzar el seu pla d’empresa i estudi de viabilitat, a més d’estar informats sobre les ajudes que van eixint des de diferents organismes. De la mateixa manera, les empreses ja afermades en el territori troben en Devesa una ajuda a l’hora de conéixer i sol·licitar subvencions. “En la Mancomunitat comptem amb una base de dades de més de 300 autònoms i empreses, i sempre que hi ha alguna ajuda o subvenció dirigida a alguna d’elles, li les fem arribar per e-mail i per telèfon” destaca Devesa qui reitera que “d’aquesta manera aconseguim que els empresaris de la nostra àrea d’actuació compten amb informació personalitzada i de primera mà”. Assenyalar que, a més d’atenció telefònica, el AEDL també realitza visites presencials a les diferents empreses.\nEl ventall d’ajudes sobre les quals s’informa és tan ampli que moltes van dirigides a persones físiques. “Oferim informació d’ajudes sobre reformes, rendes, habitatge…” pel que tots els veïns i veïnes dels pobles pertanyents a la Mancomunitat Alt Maestrat poden comptar amb el seu personal. Així mateix, diferents institucions públiques, com a ajuntaments, també compten amb el suport i assessorament del AEDL de la Mancomunitat Alt Maestrat.\nTotes aquelles persones, empreses o institucions interessades a contactar amb l’Agent d’Ús de la Mancomunitat Alt Maestrat poden demanar cita telefonant al 622 56 15 10 o, preferiblement, a través del correu electrònic: aedl@mancomunitataltmaestrat.es.\nAgent Ocupació i Desenvolumpament Local


El Francesc Pulido i el Pol Fonts, dels Diables de Barcelona, no han pogut tornar a Catalunya des de Sud-àfrica perquè han donat positiu en coronavirus\nEls Diables de Barcelona són un nou equip de rugbi català que té la intenció de jugar en una competició internacional. // Diables de Barcelona\nActualitzada el 30-11-2021 10:16\nLa variant òmicron, detectada fa pocs dies a Sud-àfrica, ha posat en alerta la resta de països, que ja han anunciat la suspensió de vols, també amb Espanya. Segons l’agència Efe, hi ha almenys 150 persones amb nacionalitat espanyola en aquests països que estan intentant tornar abans que s’aturin les comunicacions aèries. Entre ells hi ha l’influencer català Daniel Illescas, atrapat a Namíbia, i també dos dels integrants d’un equip de rugbi de Barcelona, amb els quals ha parlat El món a RAC1.\nEn una entrevista amb Jordi Basté, tots dos jugadors han assegurat que es troben bé i que estan segurs que els podran repatriar cap a Catalunya, malgrat que tot apunta que el Consell de Ministres del govern espanyol suspendrà aquest dimarts les connexions entre Espanya i els països de risc del sud de l’Àfrica, entre els quals, Sud-àfrica. “Avui ens faran un test per saber si tenim la variant sud-africana, però el focus de contagi és a Pretòria, que es troba a unes cinc hores d’on som nosaltres (Bloemfontein)”, expliquen.\nAvui ens faran un test per saber si tenim la variant sud-africana\nPol Fonts jugador dels Diables de Barcelona\nMÉS - L’‘influencer’ català Daniel Illescas, atrapat a Namíbia: “Tenim por de no poder tornar a casa”\nSón dos jugadors de l’equip Diables de Barcelona, que estaven jugant a prop de Johannesburg i que no han pogut tornar a Catalunya perquè van donar positiu a l’última PCR que es van fer, cosa que els ha impedit volar.\nLa resta de l’equip sí que ha pogut tornar cap a casa, però ells s’han hagut de quedar a la ciutat de Bloemfontein, on hauran de complir un confinament de deu dies. De moment, no saben si tenen la variant sud-africana, però es troben bé i els únics símptomes que tenen són mocs, tos i diarrea.\nLa resta de l'expedició dels Diables de Barcelona ja han pogut tornar a Catalunya, malgrat que han tingut diverses complicacions per agafar el vol que els portava de Johannesburg a Amsterdam, l'última parada abans de tornar a Barcelona. // Diables de Barcelona\nEls jugadors es mostren optimistes sobre la seva tornada a casa: “Des del club estan fent tot el possible perquè ens deixin tornar, així que no tenim cap mena de dubte que tornarem quan acabem el confinament, d’aquí a deu dies”.\nNo tenim cap mena de dubte que tornarem quan acabem el confinament, d’aquí a deu dies\nFrancesc Pulido jugador dels Diables de Barcelona\nEl club ja està treballant amb l’ambaixada espanyola per saber si els podran tornar cap a casa, malgrat la suspensió de vols. Tots dos estan vacunats i aïllats, amb vigilància mèdica, i amb un altre company d’equip, un jugador canadenc, que tampoc té simptomatologia més enllà de la fatiga.\nRecupereu l’entrevista sencera als jugadors dels Diables de Barcelona, Francesc Pulido i Pol Fonts, a El món a RAC1:


Sol al matí i núvols al nord a darrera hora - FÒRUM.ad\nEl 19/06/19 0:01\nMatí ben assolellat a tot el país. A darreres hores de la tarda tindrem més presència de núvols, sobretot als massissos del nord.\nVent de sud-oest, fluix als fons de valls i moderat en altitud, amb ratxes de 30 a 40 km/h als cims.\nLes temperatures màximes arribaran a 27ºC a Andorra la Vella, 30ºC a Sant Julià de Lòria, 24ºC a les Salines i a 1.500 metres, 23ºC a Engolasters i a Soldeu, 15ºC al Pas de la Casa.\nLa isoterma zero graus se situarà entre 3.800 i 4.000 metres.\nCel força ennuvolat amb possibles precipitacions que podrien evolucionar en tempestes ja a partir del migdia. Des de mitja tarda i fins a mitjanit, la inestabilitat s’accentuarà amb ruixats tempestuosos.\nVent de sud a sud-oest, fluix als fons de valls i moderat en altitud, amb ratxes de 30 a 40 km/h als cims.\nLes temperatures mínimes seran de 14ºC a Andorra la Vella, 12ºC a Sant Julià de Lòria, 9ºC a les Salines i a 1.500 metres, 12ºC a Engolasters, 10ºC a Soldeu i 7ºC al Pas de la Casa. Les màximes arribaran a 26ºC a Andorra la Vella, 28ºC a Sant Julià de Lòria, 22ºC a les Salines i a 1.500 metres, 20ºC a Engolasters i a Soldeu, 12ºC al Pas de la Casa.\nLa isoterma zero graus se situarà cap a 3.700 metres.\nEl cel continuarà carregat amb possibles ruixats, en forma de tempestes a la tarda.\nVent de sud a sud-oest tendint a orientar-se d’oest, fluix als fons de valls i moderat en altitud, amb ratxes de 30 a 40 km/h als cims.\nLes temperatures mínimes seran de 13ºC a Andorra la Vella, 11ºC a Sant Julià de Lòria, 8ºC a les Salines i a 1.500 metres, 11ºC a Engolasters, 9ºC a Soldeu i 6ºC al Pas de la Casa. Les màximes davallaran d’uns 5 graus aproximadament, se situaran en 21ºC a Andorra la Vella, 22ºC a Sant Julià de Lòria, 17ºC a les Salines i a 1.500 metres, 15ºC a Engolasters i a Soldeu, 10ºC al Pas de la Casa.\nNotícia Anterior: Tesi doctoral sobre les estades formatives dels estudiants d’infermeria\nSegüent Notícia: Llibres per als més menuts: L’Avi Os té un secret


Es mantenen les mesures preventives però comença el retorn a la normalitat - Diari digital de Ràdio Platja d'Aro\nL’Ajuntament ha fet un comunicat fa pocs minuts\nEn un comunicat de les 11.25 h, l’Ajuntament explica que mantenen les mesures preventives, però comença el procés de recuperació de la normalitat.\nPer exemple, es manté el tancament i prohibició d’accés al Passeig Marítim, camins de ronda i cales de la façana marítima o el Palau d’Esports i Congressos de Platja d’Aro continua obert com a Centre d’Acollida de protecció Civil en serveis mínims, però amb capacitat per activar-se completament en pocs minuts.\nD’altra banda, s’ha procedit a la reobertura dels carrers propers al riu Ridaura i de la zona d’autocaravanes a l’àmbit dels Estanys, però es manté la recomanació d’evitar apropar-se a la seva llera i també d’altres torrents i rius, ja que poden tenir crescudes sobtades del curs de l’aigua.\nTampoc s’aixeca la suspensió que afecta, aquest dijous, a l’activitat docent ni de lleure. Teniu el comunicat aquí.\nPrevious Previous post: El temporal Glòria es retira i deixa més de 106 litres de precipitació acumulada a Castell-Platja d’Aro\nNext Next post: Ràdio Platja d’Aro dispara les seves xifres d’audiència en l’episodi del ‘Glòria’


Holiday Inn Express Hotel & Suites Norfolk Airport Norfolk (VA) Estats Units - Ofertes d'hotels amb els MILLORS DESCOMPTES EN LÍNIA Fer un comentari al lloc web\nHoliday Inn Express Hotel & Suites Norfolk Airport1157 North Military Highway, River Oaks, Norfolk (VA), Estats Units, 23502 - Veure al mapaExcel·lent8,5Basada en81comentarisHoliday Inn Express Hotel & Suites Norfolk AirportVeure més fotos"Breakfast was great. Plenty of choices"ThomasUnited StatesVestíbulVeure més fotosVeure totes les 33 fotosVeure al mapaParticularitats que li encantaranaire condicionat\nKing Suite with Sofa Bed with Disability Accessible Tub - Non-Smoking\nSobre l'allotjamentDescripcióAl visitar Norfolk (VA), vosté es sentirà com a casa a Holiday Inn Express Hotel & Suites Norfolk Airport, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Els visitants d'aquest hotel, poden gaudir d'anar a les atraccions més importants de la ciutat: Maya Couture, Aeroport internacional de Norfolk, Kindred Spirit. Les instal.lacions i els serveis que proveeix Holiday Inn Express Hotel & Suites Norfolk Airport asseguren una estada plaentera als seus clients. Aquest hotel ofereix nombroses instal.lacions en el lloc per satisfer el més exigent dels clients. L'ambient de Holiday Inn Express Hotel & Suites Norfolk Airport es reflexa en cada habitació. televisió de pantalla plana, habitacions per a no fumadors, aire condicionat, calefacció, escriptori són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Holiday Inn Express Hotel & Suites Norfolk Airport és un lloc ideal d'estada pels viatgers que busquin encant, comfort i facilitat a Norfolk (VA).Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsempolles d'aigua de cortesia Idiomes ParlatsAnglèsRus Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantCal presentar un document d'identitat amb foto i una targeta de crèdit durant el registre d'entrada. Totes les peticions especials estan subjectes a la disponibilitat del dia del registre d'entrada. Aquestes peticions no es poden garantir i poden comportar suplements. Els clients han de presentar un document d’identitat amb fotografia i una targeta de crèdit durant el registre d’entrada. Les peticions especials són segons disponibilitat i poden comportar suplements.Mostrar més


Clips amb flors\nBosses de rafia\nDavantals de cuina\nArrecades de flors plastificades\nCollarets de flors plastificades\nCosturers amb deco page\nPer a l'ús per part de l'usuari dels serveis informàtics que els ofereix el nostre lloc web, així com per facturar-li els serveis prestats i proporcionar-li les informacions i comunicacions necessàries, és imprescindible que l'usuari subministri determinades dades de caràcter personal, que en compliment de la Llei Orgànica 15/1999 de Protecció de Dades de Caràcter Personal (LOPD), seran objecte de tractament automatitzat i incorporats als nostres corresponents fitxers amb l'exclusiva finalitat de proporcionar-li els serveis oferts. Així mateix, l'informem que els nostres fitxers estan legalment inscrits en el registre general de l'Agència Espanyola de Protecció de Dades.\n1. Consentiment i autorització\nART Teler considera que en el moment que ens facilita les seves dades de caràcter personal a través dels diversos formularis que conté aquesta pàgina web o mitjançant correu electrònic, ens està atorgant la seva autorització i consentiment exprés per al tractament de les seves dades en els nostres fitxers, si bé amb caràcter revocable i sense efectes retroactius, i que accepta les presents polítiques de privacitat respecte a les seves dades, que seran tractats amb absoluta confidencialitat i complint totes les exigències legals recollides en la Llei Orgànica 15/1999 de Protecció de dades de caràcter Personal i Reial Decret 1720/2007 de desenvolupament de la LOPD i altra legislació aplicable. Les presents polítiques de privacitat es regeixen per la normativa exclusivament aplicable a Espanya, quedant subjectes a ella tant nacionals com estrangers que utilitzin aquesta web.\nEl subministrament de dades per part de menors de catorze anys no està permès sense l'autorització dels seus pares o tutors legals. ART Teler davant la impossibilitat de comprovar amb exactitud de l'edat de l'usuari no es responsabilitza pel subministrament de dades personals de persones menors de l'edat indicada.\n2. Ús de les dades sol·licitades\nNingú està obligat a facilitar-nos les seves dades personals. Aquestes dades només són imprescindibles per proporcionar-li els serveis oferts, per la qual cosa les dades dels formularis amb un asterisc (*) són d'obligada resposta.\nLa finalitat de la sol·licitud de dades personals a través del nostre lloc web és la de poder oferir-li els nostres serveis següents:\nRegistre o trasllat de noms de domini: sol·licitem les seves dades personals amb la finalitat de registrar el nom de domini que ens sol·liciti.\nAllotjament de botigues online: sol·licitem les seves dades personals amb la finalitat de proporcionar-li el servei d'allotjament que ens sol·liciti.\nFacturació dels serveis prestats: sol·licitem les seves dades personals amb la finalitat facturar el servei o serveis que ens contracti.\nInformar dels serveis que ART Teler ofereix als seus clients: sol·licitem les seves dades personals amb la finalitat proporcionar-li la informació comercial de qualsevol dels nostres serveis que ens sol·liciti o que pugui ser del seu interès, així com participació en sortejos, esdeveniments i enquestes de satisfacció .\nFormularis de contacte per respondre a les seves sol·licituds d'informació o dubtes i enviar-informacions comercials dels nostres serveis.\nART TELER es reserva el dret d'incorporació o no de les seves dades personals als seus fitxers.\n3. Visualització, rectificació i cancel·lació de dades\nL'usuari pot cancel·lar en qualsevol moment l'enviament d'informacions comercials per part d'ART Teler, així com a accedir als nostres fitxers per a consultar les seves dades, modificar-los en el cas que siguin erronis o hagin variat i cancel·lar-les. Pot comunicar-nos la execució de qualsevol d'aquests drets en els termes establerts reglamentàriament dirigint-se a ART Teler (Responsable Protecció de Dades) en qualsevol de les adreces de contacte especificades anteriorment.\nÉs important que ens informi sempre que hagi hagut alguna modificació en ells mitjançant els diferents mètodes existents en el nostre lloc web, en cas contrari, no responem de la veracitat dels mateixos. Així mateix, ens certifica que totes les dades que ens facilita són certes, vigents i pertinents per a la finalitat per la qual els hi sol·licitem, i que les facilita per si mateix.\nEntenem que si no cancel·la les seves dades personals dels nostres fitxers, continua interessat a seguir incorporat en ells fins que ART Teler ho consideri oportú. Un cop finalitzada la prestació, les dades personals hauran de ser destruïdes o retornades a l'responsable dels fitxers.\n4. Difusió de dades\nART Teler tracta de forma confidencial totes les dades que ens facilita per a les finalitats indicades. Per tant, no cedim ni comuniquem a cap tercer les dades, llevat que l'usuari ens ho autoritzi, i en els casos legalment previstos.\nÚnicament ens autoritza expressament a comunicar les seves dades personals en els següents casos:\nPublicació a la secció botiga de les següents dades dels usuaris amb contracte de botiga en línia: Nom de l'empresa, imatge de la seva botiga on-line, breu descripció de l'propòsit de la botiga amb l'hipervincle associat.\nPublicació a la secció inicial d'un breu reportatge amb les següents dades: Diferents aspectes de la seva botiga en línia més l'adreça URL de la botiga amb el seu hipervincle associat, els serveis contractats amb ART Teler i la data de publicació de la botiga en línia.\nART Teler ha adoptat totes les mesures tècniques i organitzatives necessàries per mantenir la seguretat i confidencialitat dels mateixos tal com exigeix el Reial Decret 1720/2007 que regula el reglament de mesures de seguretat dels fitxers que continguin dades de caràcter personal.\nART Teler exigeix a l'usuari la lectura d'aquest document cada vegada que ens faciliti les seves dades a través d'aquest lloc web ja que ART Teler pot modificar en qualsevol moment aquest document per adaptar-lo a la legislació vigent.\nLes cookies són dades que s'emmagatzemen a l'ordinador de l'usuari a través del seu navegador quan aquest es connecta a un web.\nLes galetes es poden utilitzar per emmagatzemar dades de l'usuari mentre està interactuant amb el lloc web per facilitar-li la navegació, conservar les dades de l'usuari per a anàlisi futurs i que es poden conservar per temps indefinit. Les galetes poden ser pròpies o de tercers.\nTipus de galetes que fa servir ART Teler:\nGaletes que faciliten la navegació de l'usuari i la utilització de les diferents opcions i serveis que ofereix el nostre lloc web com sessions d'usuari, permetre o restringir l'accés a determinades àrees, personalització, seguretat, etc ...\nGaletes que permeten l'anàlisi anònim de el comportament dels usuaris de la web i que permeten mesurar l'activitat de l'usuari i millorar el llocs web.\nPer això, a l'accedir a la nostra web, en compliment de l'article 22 de la Llei de Serveis de la Societat de la Informació, a l'tractar galetes d'anàlisi, li hem sol·licitat el seu consentiment per al seu ús, que en tot cas s'instal·laran passat un termini de temps prudencial perquè l'usuari tingui temps de decidir prestar el seu consentiment o no.\nExplore les noves peces\nEstigueu atents a les novetats\nPer qualsevol qüestió\nCopyright 2020 © ARTTELER.\nTel: 600 20 97 89


Reorientant el futur – Escrit(o)s (im)prescindibles\nAdela Farré\tin Ciència / biotecnologia, Reflexions\t 03/09/2016 03/09/2016 745 Words\nNo sabria dir si és la necessitat de coherència amb aquest pensament el que m’ha mantingut en silenci durant aquests dos últims mesos —un dels períodes d’absència més llargs des que vaig començar a escriure aquest blog, fa 10 anys. Potser només ha sigut la necessitat de clarificar —d’aclarir-me— el panorama després dels abruptes canvis viscuts a la primavera. I a això he dedicat bona part de l’estiu.\nDes que el passat abril vaig deixar la direcció de comunicació del Parc Científic de Barcelona, he estat reconsiderant el meu futur laboral, tot mirant de convertir la necessitat (de trobar un nou projecte professional) en oportunitat (d’orientar-me cap a activitats que incloguin les tres ‘c’ màgiques: creixement, connexió i compromís).\nEs tracta, en primer lloc, que la feina t’aporti nous reptes professionals i intel·lectuals, en projectes que al final del dia, al final de la semana, cada mes, cada any, et deixin la sensació que has après coses noves, coses bones, que t’han ajudat a treure el millor de tu. Es tracta de fer-ho connectant amb persones brillants i amb propostes innovadores, i de ser part de la xarxa que fa que les millors idees es converteixin en canvis positius palpables en la vida de la gent, de tota la gent. I, per això, ha de ser una feina que et permeti comprometre’t amb valors com equitat, transparència, honestedat, rigor, solidaritat… i amb la resolució dels grans reptes socials que tenim plantejats, des de la sostenibilitat mediambiental a l’envelliment de la població o la immigració.\nLa cerca de les tres ‘c’ és la cerca de la felicitat dins d’un entorn laboral on hi ha un desequilibri sagnant entre el valor i el cost (com el feridor contrast entre el nul valor d’un ex ministre corrupte, José Manuel Soria, i l’enorme cost que tindrà per al Banc Mundial —225.000 € anuals— i per a la consciència dels bons espanyols —avergonyits— si s’accepta la seva candidatura a director executiu del BM). No resulta fàcil trobar feines c3, perquè sovint qui té la necessitat i la visió no té els recursos, i qui té els recursos és absolutament refractari a conceptes com “repte intel·lectual” o “innovació”. Entre aquests dos extrems, hi ha un grapadet de feines c3 per a les quals la demanda triplica l’oferta.\nAixí que, vist que el mercat és escàs, he decidit crear el meu propi projecte c3: una consultora de comunicació i màrqueting digital, BIOBIZ Strategy & Communications, especialment orientada a les start-up de base científica i a les organitzacions sense ànim de lucre, tant científiques com socials. Els que em coneixeu més sabeu que aquest és l’entorn en el qual he desenvolupat la meva carrera professional, en els darrers anys en un entorn més científic, al Parc Científic de Barcelona i a Biocat i, abans, en l’àmbit de les organitzacions solidàries, a Oxfam Intermón.\nM’apassiona la idea de treballar amb empreses i entitats que estan desenvolupant projectes científics i socials que poden transformar completament el futur en àmbits com la salut, l’alimentació, l’energia o la producció industrial. Escriure sobre aquests projectes, entendre’ls per desenvolupar estratègies que ajudin aquestes organitzacions a connectar amb els seus públics és el meu repte intel·lectual quotidià. Treballar amb els científics, emprenedors i gestors que mouen aquests projectes, amb associacions de pacients i ciutadans conscienciats que capten fons i impulsen moltes d’aquestes iniciatives, és un privilegi. I poder aportar no només coneixements tècnics i experiència, sinó també una visió contrastada sobre compromís i responsabilitat social, arrodoneix el cercle de les tres ‘c’.\nBIOBIZ Strategy & Communications, que pren el nom de les abreviatures de biotecnologia (BIO) i business (BIZ), ja té web —en català, castellà i anglès— i blogueja —de la meva mà, és clar— a través de BIOBIZNEWS. Ja tenim un parell de projectes sobre la taula i esperem tenir-ne molts més ben aviat. No sé si aquesta és una informació que us aporta valor, però tenia ganes de compartir-la amb vosaltres. Us aniré explicant —amb més regularitat temporal, segur—com creixen les meves ‘c’. ♦\n2 thoughts on “Reorientant el futur”\nsbolibar ha dit:\n05/09/2016 a les 11:23\nQue vagi molt bé!! Una abraçada i molts ànims\n04/09/2016 a les 17:55\nAdela, sort i èxit amb el nou projecte. Un petó.


Junts per Catalunya dóna el tret de sortida a la precampanya per a les municipals a la Porxada - somGranollers\nJunts per Catalunya dóna el tret de sortida a la precampanya per a les municipals a la Porxada\nL'acte va comptar amb les intervencions de la consellera Gemma Geis, la diputada al Congrés Míriam Nogueras i el secretari d'organització del partit, David Saldoni\nDiumenge, 24 d'octubre de 2021 | 12:55h\nLa consellera d'Universitats i Recerca, Gemma Geis, durant el seu discurs dissabte | Àgata Lasheras\nAquest dissabte a la Porxada, Junts per Catalunya ha iniciat la seva gira pel país –amb els lemes Junts, Per Catalunya i Preparats– que inclourà una cinquantena d'actes de precampanya per a les eleccions municipals del 2023, i que finalitzarà el juliol del 2022. En l'acte hi han participat la consellera d'Universitats i Recerca, Gemma Geis; la diputada del partit al Congrés, Míriam Nogueras; el secretari d'organització de Junts, David Saldoni; l'alcalde de Sant Celoni, Raül Garcia; el de les Franqueses, Francesc Colomé, i el portaveu a Granollers, Àlex Sastre.\nTots han destacat la importància que tenen les municipals del 2023 per poder tirar endavant el projecte per la independència de Catalunya. "Treballem des de la proximitat amb un horitzó nacional", afegia Raül Garcia durant la seva intervenció.\nLa consellera Gemma Geis constatava les paraules del seu company i afegia que "per guanyar les municipals necessitem fortalesa, que s'aconsegueix a través dels ajuntaments". JxCat ha volgut mostrar la seva proximitat amb la ciutadania i que tenen en compte les demandes d'aquesta. Els principals eixos temàtics sobre els quals treballa el partit actualment són l'autodeterminació i la independència, el canvi climàtic, la "injustícia econòmica" per part de l'Estat espanyol i el futur de Catalunya.\nFrancesc Colomé, durant el seu parlament, ha fet valdre als joves catalans i ha animat a aquest segment de la població a unir-se al partit. "El jovent ha de ser de Junts", afirmava. David Saldoni també ha afegit que "les portes de Junts estan obertes per sumar al projecte les millors persones". Per la seva banda, Miriam Nogueras ha fet un balanç de la situació que es viu al Congrés dels Diputats respecte als Pressupostos Generals de l'Estat per a l'any 2022. "Ens treuen la meitat del pastís, que ja de per si són molles", sostenia, tot afegint que Catalunya és un país ric, però que està "vivint per sota de les seves possibilitats".\nEl portaveu de Junts per Granollers, Àlex Sastre, ha remarcat que "hem de posar el talent local al servei de projectes de país" i, parlant del canvi climàtic, ha assegurat que "les ciutats són l’exemple, des de l’àmbit local, des de la proximitat, de com s’hi pot lluitar si tenim ciutats de mida humana, com és Granollers".\nL'acte ha quedat enregistrat i es pot visualitzar a la pàgina web de Junts per Catalunya. La següent parada de la gira serà a Girona el pròxim diumenge 31 d'octubre.


Escola Catalana - Viquipèdia, l'enciclopèdia lliure\nDiputació, 276, pral. Barcelona\nEscola Catalana és una revista en català, editada per Òmnium Cultural, que vol crear debat i fer reflexionar sobre temes educatius, socials i culturals més rellevants del nostre temps. I, amb el propòsit de contribuir a formar opinió entre el professorat i actualitzar-ne la visió des de noves perspectives epistemològiques, compta amb col·laboracions de professionals destacats en cadascun dels àmbits.\n2 Equip d'Escola Catalana\nEscola Catalana arrenca al desembre de 1965 quan la seu d'Òmnium Cultural estava clausurada per la dictadura. Amb Joan Triadú al capdavant, es crea la Comissió d'Ensenyament (dos anys més tard, Delegació d'Ensenyament Català (DEC)) que decidirà elaborar una publicació adreçada als professors de català. El primer número, sota la forma de carta per evitar la censura, contenia notes lingüístiques i d'informació general. L'any 1971, la revista rep el nom de "Butlletí interior dels Seminaris d'Ensenyament de Català". Aquesta primera etapa dura fins a setembre del 1976, en què es converteix en una publicació impresa. En aquesta època Miquel i Planes se'n fa càrrec de la redacció. Durant aquest període, des de molts camps, s'havia anat creant un estat d'opinió a favor de les classes de català. Les sol·licituds d'ensenyament del català es multipliquen. El 1972, la DEC organitza un pla d'actuació que va comportar l'entrada del català dins l'horari escolar. El procés s'endega precisament a la perifèria de Barcelona en les zones on es parla més el castellà. Un grup de coordinadors, amb en Joaquim Arenas al capdavant, s'encarreguen dels contactes amb els ajuntaments, i sobretot, fan visites a les escoles per convèncer directors, mestres i pares de la necessitat de l'ensenyament del català. La DEC proporciona professorat, prepara els horaris i assessora pedagògicament, a través de l'Equip Pedagògic format per Joaquim Arenas, Ernest Sabater, Enric Larreula, Josep Pascual i Carme Alcoverro. La revista difondrà experiències i fitxes didàctiques, donarà a conèixer els pocs llibres i materials útils existents per a l'ensenyament i contribuirà a la difusió de la necessitat i la possibilitat no només d'ensenyament del català sinó en català. Entès aquest ensenyament amb el lema: "escola catalana en llengua, continguts i actitud", igual per a tothom, independentment de la llengua familiar; el que més tard s'anomenaria immersió lingüística. Una idea que d'ençà de la llei de normalització de 1983 es va estendre a tot Catalunya, amb l'impuls del SEDEC (Servei d'Ensenyament Català).\nL'octubre de 1976 apareix el primer número imprès del "Butlletí" amb el subtítol: Escola Catalana. Es tractava segons Ernest Sabater (redactor en cap de la revista, i després director fins al febrer de 1990), de trencar els cercles dels incondicionals, i de disposar d'un element de difusió, per al gruix del professorat dels centres docents, de material pràctic, informacions, comentaris i textos ideològics orientats a la catalanització de l'escola. Molts professors es comuniquen a través de la revista, i el número de maig-juny-juliol de 1978, que després es reeditarà ampliat en el llibre "Escola catalana ahir i avui", proposa les línies de futur no exemptes de polèmica. L'abril de 1985 la revista adopta el nom d'Escola Catalana, la qualitat i la varietat n'augmenta, com també la tirada. Augmenta, també la presència de temàtiques relacionades amb la pedagogia i la didàctica. A partir del 1990, Carme Alcoverro assumeix la direcció i junt amb el consell de redacció actual, la revista va canviant amb l'oferta de monogràfics, amb voluntat interdisciplinària, entrevistes i diverses seccions de referència, amb les fotografies de Marc Vila, els dibuixos de Dani Hernández, l'humor de Joma, i el disseny gràfic de Jordi Artigues i Jaume Carrera, que ha anat variant fins al maquetació actual, que harmonitza amb la imatge actual d'Òmnium Cultural.\nL'any 2005 la revista celebra els seus 40 anys i rep el Premi Extraordinari Catalunya d'Educació atorgat pel Departament d'Educació de la Generalitat de Catalunya, en reconeixement a la tasca desenvolupada durant tots aquests anys.\nLa revista manté relacions amb la Federació d'Escola Valenciana, amb les Escoles Mallorquines, amb les Bressoles, mitjançant articles i trameses d'alguns números, com també amb el Premis Baldiri Reixac on participa des dels seus inicis. I am aquesta voluntat de projecció, per tercer curs consecutiu, duu a terme el projecte Escoles en Xarxa, juntament amb Vilaweb, i amb l'ajut del Departament d'Educació, que mitjançant l'ús de les tecnologies de la informació, posa en contacte alumnes i professorat de tota la comunitat lingüística catalana, bo i contribuint a la creació d'un espai en xarxa dins del món educatiu dels Països Catalans. Una xarxa en català que va teixint vincles culturals i afectius. Tanmateix, en 2013 Òmnium Cultural anuncià que deixava de publicar la revista per problemes econòmics.\nEquip d'Escola Catalana[modifica]\nLa revista gaudia del següent equip de personal de redacció així com una gran quantitat de col·laboradors fixos i esporàdics.\nDirector: Joan Badia\nConsell de Redacció: Susanna Arànega, Rosa Boixaderas, Amaya Saura, Montse Torra, Anna Jolonch, Pere Martí i Bertran i Sònia Llinàs\nRedactora: Sandra Balagué\nCoordinadora: Gisela Muñoz\n↑ «Escola Catalana». L'Enciclopèdia.cat. Barcelona: Grup Enciclopèdia Catalana.\n↑ 'Escola Catalana' rep el Premi Catalunya d'Educació 2005\n↑ El darrer número d'Escola Catalana arribarà a tots els instituts del País Valencià, omnium.cat\n↑ Òmnium rellança la revista Escola Catalana, vilawaeb, 15 de març de 2012\n↑ Òmnium Cultural deixa de publicar la seva revista trimestral, naciodigital, 18 d'abril de 2013\n↑ «Revista Escola Catalana». Òmnium Cultural. Arxivat de l'original el 2013-11-12. [Consulta: 30 juliol 2011].\nWeb d'Escola Catalana Arxivat 2013-05-30 a Wayback Machine.\nEscola Catalana a dialnet\nObtingut de «https://ca.wikipedia.org/w/index.php?title=Escola_Catalana&oldid=26554022»\nLa pàgina va ser modificada per darrera vegada el 6 març 2021 a les 20:03.


El Bages es mou !!! organitza una "flash mob" a la Fira de la Mediterrània - CCOO Edu Cat Central\nHome / Unlabelled / El Bages es mou !!! organitza una "flash mob" a la Fira de la Mediterrània\nEl Bages es mou !!! organitza una "flash mob" a la Fira de la Mediterrània\nEnllaç a la pàgina de "El Bages es mou !!!":\n"Flash mob " Fira de la Mediterrània, en què consisteix ?\nLa "flash mob " o mobilització espontània, és una acció organitzada en la qual un gran grup de persones ens reunirem de sobte a la plaça de Crist Rei amb l'objectiu de realitzar un acte inusual però a la vegada reivindicatiu en defensa de l'Escola Pública.\nL'èxit de la convocatòria dependrà de que cadascú de nosaltres fem servir les xarxes socials per difondre la convocatòria entre amics i coneguts, i aquests a la vegada, facin el mateix per construir una gran cadena de comunicació i mobilitzar al màxim de gent.\nL'acció constarà de dues parts:\nA les 18:10 ens congelarem, és a dir, ens convertirem en estàtues durant uns minutets ( màxim 5 ) i d'aquesta manera crearem expectació entre les persones que circulin per carrer. Alguns companys gravaran l'acció en video i faran fotos dels participants i de la gent que contempli l'acció, per posteriorment, fer un ampli reportatge per penjar a internet i difondre entre els mitjans de comunicació ( alguns ja ens han assegurat que ens ho publicaran ).\nEstàtua a Barcelona: en el nostre “flash mob” no cal venir disfressats !!!\nA les 18:15 aproximadament ( si la Policia Local o els Mossos d’Esquadra no ens ho impedeixen ) tothom qui vulgui podrà situar-se en rotllana per ballar una sardana ( molt curteta ). Tindrem la complicitat d'un cotxe amb megafonia que ens permetrà escoltar la cançó.\nI un cop s'acabi la sardana l'acte és dissoldrà i tothom marxarà.\nEl Bages es mou !!! organitza una "flash mob" a la Fira de la Mediterrània Reviewed by CCOO Educació Catalunya Central on de novembre 09, 2012 Rating: 5


Mètodes de recerca i disseny | m4all: Pico's Adventures\nHome » Mètodes de recerca i disseny\nMètodes de recerca i disseny\nEl projecte “L’aventura d’en Pico” té com a objectiu reforçar la interacció social entre els nens amb TEA i altres persones (p. ex. els pares, tutors o altres nens amb TEA) i promoure comportaments relacionats amb la iniciació social.\nPer desenvolupar el joc, experts de l’Hospital de Sant Joan de Déu han definit certs requisits connectats amb els objectius i les tècniques terapèutiques. Posteriorment, hem fet servir mètodes relacionats amb el disseny participatiu per incloure les contribucions dels nens al procés del disseny. Quatre nens han treballat amb nosaltres com a “co-dissenyadors” per transformar les metes definides en una experiència lúdica agradable.\nLa fusió entre les contribucions dels experts i les dels nens ha permès dissenyar un joc que compleix els requisits terapèutics i que és agradable per a ells.\nEl joc s’ha avaluat en dues etapes: una primera etapa exploratòria per avaluar la seva acceptació per part del nen, i un segon estudi experimental orientat a l’avaluació de l’eficàcia del joc per provocar comportaments relacionats amb la iniciació social.\nEls resultats del primer estudi mostren resultats encoratjadors en termes de l’acceptació del joc per part dels nens i en relació a promoure la iniciació social. Actualment estem duent a terme l’anàlisi del segon estudi, que es publicarà en breu.


Món Esport | La Catedral santifica Ter Stegen (0-0) | BARÇA\nLa Catedral santifica Ter Stegen (0-0)\nUn Barça gris i sense idees cedeix l’empat a Bilbao, on el porter alemany ha evitat la derrota amb dues extraordinàries aturades\nper Roger Requena 10/02/2019 22:46 | Actualitzat a 11/02/2019 12:51\nTer Stegen vola per evitar un xut enroscat de Susaeta | LUIS TEJIDO / EFE\nEl Barça es deixa dos punts a San Mamés (0-0) en un partit patit i disputat on encara hauria pogut prendre més mal de no ser per Ter Stegen, que ha sortit santificat de la Catedral. L’alemany ha estat el gran protagonista d’una cita on el Barça no ha sabut controlar el partit per la falta d’un timó al mig del camp fins al tram final. L’Athletic ha trobat més la porteria rival, però ha topat contra un mur impossible de batre. El resultat, prou positiu per un Barça massa prudent a la primera part, que veu com el Madrid li retalla dos punts.\nValverde, conscient que a San Mamés se solen plantejar partits físics, ha plantejat el partit amb un mig del camp capaç d’encaixar les topades i d’anar al xoc amb múscul quan l’ocasió ho requerís. Busquets, Rakitic i Arturo Vidal han permès contenir, però el Barça s’ha trobat amb una evident manca d’idees i de precisió quan ha tocat crear. Amb Arthur lesionat i Aleñá a la banqueta, un tímid Coutinho i sobretot Messi han hagut d’assumir les funcions de cervell blaugrana. L'argentí, sempre força controlat pel marcatge dels jugadors bascos, no ha estat suficient per trencar el doble mur local.\nL’Athletic, que ha intentat protegir la banda de Messi amb un doble lateral Yuri-Balenziaga, ha aprofitat aquest context per entrar al combat amb un desplegament físic d’on el Barça n’ha estat a punt de sortir mal parat. Primer, Yuri ha rematat creuat al minut 10 després d’una pèrdua de Vidal en la zona de construcció. Pocs minuts després, ha estat Susaeta, amb un xut enroscat amb l’esquerra des de la frontal de l’àrea, qui ha obligat a Ter Stegen a treure una prodigiosa mà en una estirada amb vol inclòs. En aquell mateix córner, novament el porter alemany ha saltat per treure-li a Iñigo Martínez una pilota aèria que ja olorava. L’últim intent clar, una xilena de Raúl García blocada per Ter Stegen.\nLa Catedral ha empès com acostuma, i el Barça ha hagut de patir uns instants. Incapaç de controlar el partit, el conjunt blaugrana ha exigit a Messi desdoblar les seves funcions, com fa a l’Argentina. El 10 ha fet de Messi i d’Arthur, endarrerint la seva posició per tal de donar més continuïtat al joc. En un primer temps discret i d’estira-i-arronsa, el Barça ha demostrat que, sense un director de joc capaç de dictar el ritme de partit, és un equip desorientat. A la represa, el guió del partit ha canviat. El Barça ha volgut més la pilota, sotmetent a un Athletic que, malgrat tot, ha resistit dempeus les escomeses d’un equip, el blaugrana, a qui li ha faltat precisió en els metres finals. Amb Messi allunyat de l’àrea, Coutinho desaparegut i Suárez lluitant contra els centrals, el Barça no ha tingut rematada. Sense Alba, a més, l’argentí ha trobat a faltar aquell amic que sempre està al lloc on se’l necessita en el moment adequat.\nValverde ho ha intentat corregir a la represa, situant Aleñá per un Vidal que ja havia fet la feina. L’Athletic ha fet el canvi contrari: San José ha entrat per Beñat, confirmant que les intencions de l’equip de Garitano eren les de protegir-se per no perdre mal. Amb el mataroní sobre la gespa, el partit ha girat cap al guió previst: el Barça sent dominador i l’Athletic replegat i sortint amb velocitat a atacar els espais. Amb Aleña, el Barça s’ha trobat força millor. Els de Valverde, malgrat tot, han trobat a faltar algun element en atac capaç d’acompanyar un Messi que no estava en plenitud física i de desequilibrar en un sistema defensiu gairebé inexpugnable. El tècnic blaugrana ha reservat a Malcom, que venia de marcar al Madrid, i no ha volgut arriscar més del necessari amb Ousmane Dembélé, que com ja va advertir no ha tingut més d’un quart d’hora. El francès ha tornat després de caure lesionat el passat 20 de gener. Dos canvis necessaris, que el partit demanava des d’un bon inici, i que han arribat massa tard: el Barça ha reaccionat, però no li ha estat suficient per acabar de tombar un Athletic ben situat, que s’ha vist menys exigit de l’esperat, i que ha finalitzat el partit com l’ha començat: replicant els intents del Barça amb perill.\nConscient que era massa aviat per recular, Garitano ha donat entrada a Muniain, per afegir un argument ofensiu amb cames fresques per poder donar alguna opció als seus. I el canvi ha estat a punt de donar-li resultat, ja que el menut atacant ha donat una marxa més al seu equip. Quan faltaven vuit minuts, a més, Muniain ha conduït un contraatac on ha trobat dins de l’àrea a Williams, que només ha necessitat un control orientat per trobar-se tot sol davant de Ter Stegen. El davanter basc ho tenia tot a favor seu per marcar, perquè estava a tres metres del porter alemany, però aquest ha tret una nova mà descomunal que ha evitat el gol de l’Athletic. Un més. Al Barça li han entrat les presses, però no ha sabut sacsejar prou el partit. L’expulsió de De Marcos, ja al temps afegit, ha arribat massa tard.\n#Barça #Athletic Club #Lliga Santander\nValverde un any més?. NO NO NO.\nuna merda que plou\nel barça es un club de la 3ª edat que no vol correr, noi jugar a res\nEls culés sempre tan pesimistes. (O potser els que escriuen no ho son?). Aneu a pastar¡¡¡¡ Ja voldría el Madrid anar primer amb sis punts d'avantatge.